Blog de Parc Agroecològic de l'Empordà: de setembre 2017\nSetmana de collites\nAquesta setmana hem continuat amb les "grans" collites. La setmana passada van ser les pomes grogues. Aquesta, han estat les vermelles i tota la carbassa.\nFixeu-vos en com estaven les pomeres de carregades. Les branques tocaven a terra! A banda de portar-ne moltes, són ben pesades i grosses. Curiosament no estan tan tocades per la pedra com les grogues, tot i ser al mateix camp i les unes intercalades amb les altres. Com les Opal, aquesta mena, que es diu Dalinsweet (no Darling sweet, que també seria bonic ...), és més bona quan ha passat unes setmanes de la collita, però de totes maneres ja ho són força. A partir d'ara i fins a "finals d'existències", si no teniu inconvenient, seran les dues úniques varietats de poma que us oferirem.\nI aquí teniu una imatge de la collita de la carbassa. En Samba "l'artista" que ens ajuda al camp, ha deixat volar la seva creativitat:\nÀpali! Per acabar només un desig: que aquest cap de setmana ens ho passem d'allò més bé tots plegats!\nSerem allà on faci més falta\nJa tenim la poma Opal collida! Tot i que és una poma que va millorant amb el temps, a hores d'ara ja és ben bona. Així com altres anys us n'oferíem amb i sense carpocapsa , enguany la presència d'excavacions fetes per aquest cuc és ben rara. Però, com ja us vaig comentar en el seu moment, la pedregada de primers de juliol ha deixat petjada en bona part de la collita. Tant és així que hem decidit oferir-vos-en dues qualitats diferents: "+ Tocada" i "- Tocada". Entre les menys tocades us en trobareu moltes pràcticament intactes i d'altres que tenen algun copet. Tant si són molt o poc tocades, les pomes es guarden sense problemes (han crescut des del juliol!) i estan igual de bones.\nD'altra banda hi ha uns quants canvis al catàleg. Ja els veureu. El més significatiu potser és que diem adéu als carbassons, els haurem de substituir per les carbasses.\nI per acabar, comentar-vos que l'objectiu és poder servir-vos les vostres comandes el proper dimecres, com és costum. Davant els esdeveniments del moment al nostre país no us puc garantir que sigui 100% segur. Arribat el dia serem allà on creguem que fem més falta.\nAvui ja collim espinacs. Sota la pluja, però els collirem. Els primers de la temporada!\nI la setmana vinent ja comencem a collir les nostres pomes. Primer les grogues (que es diuen Opal) i un parell de setmanes més tard les vermelles (Dalinsweet).\nAlguns recordareu la poma Opal. L'any passat ja en vam collir un bon grapat. Llàstima de la pedregada que vam tenir a primers de juliol. Moltes pomes estan tocades pels cops de les pedra i per tant no són tan maques com caldria esperar. Tot i així la collita és abundant, simplement cal treure el tros de "suro" que s'ha fet per tal de cicatritzar les ferides rebudes. Aquesta poma, descrita segons els seus obtentors, té les següents característiques:\n"Les pomes Opal® no es poden comparar amb una poma ordinària. Aquestes fruites assolellades no són com les altres, tenen una aparença bella, una textura cruixent,\nuna aroma floral i un sabor dolç i picant. Però una de les característiques més increïbles i naturals d'aquesta poma és que no es posa marró després de tallar-la. No s'oxida.\nAixí, una poma Opal® tallada a les amanides o les carmanyoles dels seus fills es mantindrà durant tot el dia ben fresca."\nSegurament són una mica exagerats, com probablement tothom quan parla dels seus fills😉 . Però de bones, ho són.\nCanviant de tema, la setmana passada ens va arribar el tractor que esperàvem. Malauradament avui el venen a buscar per endur-se'l cap a el taller. Després de dues hores de treball, el canvi es va quedar bloquejat i, pel que sembla, s'ha de reparar. Per sort el vam comprar a un taller i té garantia. Haurem d'esperar uns quants dies més per poder gaudir-ne. L'estona que va estar treballant es va portar molt bé i vam poder comprovar que podrà fer molta feina que amb l'altre tractor no hi havia manera de fer.\nPer acabar, vull recordar-vos que a partir de la setmana vinent deixem de fer l'horari d'estiu. Per tant els dimecres tancarem la botiga a les 7 i els dissabtes a la tarda no obrirem. Tot plegat fins el 15 de juny de l'any vinent.\nApa, bona pluja i bona setmana.


Història de l'Estadi Vicente Calderón | El Blog de Canals Family\nHistòria de l'Estadi Vicente Calderón\nLa casa de l'Atlètic de Madrid a la vora del riu Manzanares, l'Estadi Vicente Calderón, ha passat definitivament a la història. Després de 51 anys, el mític recinte esportiu serà demolit i els 'matalassers es traslladaran a un nou coliseu. Aquestes són 7 curiositats del llegendari escenari dels somnis 'matalassers'.\n1. El finançament\nEn 1958 l'Atlètic de Madrid va realitzar una emissió de deute per reunir els diners necessaris per iniciar les obres d'un nou estadi. El 3 d'agost de 1959, les excavadores iniciaven les obres de fonamentació.\n2. Els primers contratemps\nLes coses es van torçar en 1961 fins al punt que les obres es van paralitzar. D'una banda, es van acabar els diners i, per una altra, l'Ajuntament de Madrid va posar problemes a la construcció de la tribuna, ja que afectava el traçat de la futura M-30.\n3. 'El Salvador'\nVicente Calderón va arribar a la presidència en 1964 amb l'objectiu de desbloquejar la situació. En 1965, per fi, es van reiniciar les obres.\n4. La inauguració\nEl 2 d'octubre de 1966 s'inaugura l'Estadi Manzanares, que així es va dir inicialment, amb un Atlètic de Madrid-València que va finalitzar amb empat a un. Va ser el primer estadi d'Europa en què tots els espectadors (44.000, inicialment) podien estar asseguts.\n5. Canvi de nom\nL'estadi canvia de nom per passar a denominar-se Vicente Calderón, que seguia sent el president de l'entitat. De fet, va seguir en el càrrec fins a 1980 i va tornar a ocupar la butaca presidencial entre 1982 i 1987.\n6. Primer partit de la selecció espanyola\nEn 1972 es conclouen les obres amb la inauguració de la tribuna superior i s'aconsegueixen les 70.000 localitats d'aforament. El 23 de maig la selecció espanyola va disputar un amistós enfront d'Uruguai que va servir per inaugurar la nova instal·lació. Va ser, a més, el primer partit d'Espanya en el Vicente Calderón. La Vermella va guanyar per 2 a 0. La selecció tornaria a jugar en 10 ocasions en aquest estadi.\n7. Seu del Mundial de 1982\nEl Vicente Calderón va ser una de les seus del Mundial de 1982 que es va disputar a Espanya. El recinte 'matalasser' va ser remodelat per a l'ocasió i va albergar tres partits de la segona fase: França-Àustria (1-0), Àustria-Irlanda del Nord (2-2) i França-Irlanda del Nord (4-1).\nPolsera VISA contactless per efectuar pagaments amb el logotip del teu club de futbol preferit\nFinança els nous electrodomèstics amb el Préstec Exprés\nLa manera més ràpida, fàcil i còmoda de comprar on-line sense interessos\n6 aliments depuratius per recuperar-se dels excessos\nTenir gos ens fa més humans?\nEls 10 màxims golejadors de la història del futbol en lligues\nEls museus més visitats d'Espanya


La SPAB inicia el curs amb un nou rastell solidari – Ajuntament de Burjassot\nLa SPAB inicia el curs amb un nou rastell solidari\n14 setembre 2018|Burjassot\nDes de 23/09/2018 fins a 23/09/2018\nLa Societat Protectora d’Animals de Burjassot (SPAB), comptant amb la col·laboració i ajuda de la regidoria de Benestar Animal, dirigida per Olga Camps, iniciarà el nou curs amb una nova acció solidària encaminada a recaptar fons per als animals que té al seu càrrec.\nEn aquesta ocasió, la Plaça de l’Ajuntament del municipi acollirà, el diumenge 23 de setembre de 10 a 20 hores una nova edició del seu Rastell Solidari que, oferint gran diversitat d’articles a preus molt assequibles, té com a objectiu recaptar la major quantitat de diners per a cuidar dels peludets de la SPAB.\nNo faltarà la taula solidària i informativa, la venda de tasses, samarretes, motxilles, etc, i també es podrà adquirir ja la loteria de Nadal de la Protectora. Així mateix, també es vendran articles de segona mà com a electrònica, parament de la llar, joguets, bijuteria, llibres i roba.\nTot el benefici serà íntegre per a la cura dels animals.\nprotectora animals, spab, rastrillo, rastell


Societat Catalana de Geografia : miscel·lània : El món rural a Catalunya : de la presentació del llibre\nEl 5 de maig de l’any 2011, es va presentar a l’Institut d’Estudis Catalans l’edició del llibre El Món Rural a Catalunya escrit pel doctor Joan Vilà-Valentí. Aquest llibre ja va ser editat l’any 1973 per l’editorial Curial, però la Societat Catalana de Geografia va considerar oportú reeditar-lo com a publicació de les seves col·leccions per considerar-lo un “clàssic” de la geografia.\nJoan Vilà-Valentí ha esdevingut un geògraf significat en el món universitari perquè va fundar el Departament de Geografia de la Universitat de Barcelona l’any 1966 i també la Revista de Geografia (1967), a més d’haver exercit la docència i el mestratge de molts dels geògrafs del país, publicat diversos llibres, participat en nombrosos congressos i ser un membre actiu de l’Institut d’Estudis Catalans (IEC), entre altres institucions de les quals és membre.\nEl llibre i la figura de Vilà van ser glossats en una taula rodona en la qual van participar el president de l’IEC, Salvador Giner; el president de la Societat Catalana de Geografia, Francesc Nadal; la professora de la Universitat Autònoma de Barcelona, Ma. Dolors Garcia Ramon; l’exprofessora de la Universitat de Barcelona, Maria de Bolòs i el mateix Dr. Vilà.\nSalvador Giner va comentar la paradoxa de presentar per segona vegada un llibre que ja havia estat publicat i, a banda de les qüestions acadèmiques associades al doctor Vilà, va voler ressaltar que, al seu parer, l’autor és un gran savi i va valorar la facilitat de comprensió dels textos que escriu gràcies a una escriptura senzilla i amb poques subordinades.\nEn Francesc Nadal va emmarcar la nova edició del llibre d’en Vilà en la col·lecció de textos clàssics de la geografia que la SCG edita des de fa una anys i va centrar la intervenció en la relació d’en Vilà amb l’IEC i la Societat, una relació que es va iniciar el 1949 i que encara perdura el 2011, ja que en Vilà és membre delegat de l’IEC a la Junta de la SCG des de l’any 2002 i conseller editorial de la revista Treballs SCG, publicada per la mateixa Societat.\nSau Raventós, Elisabet (2011): "El món rural a Catalunya: de la presentació de la nova edició. Ressenya de l’acte a la Societat Catalana de Geografia, SCG (5 de maig de 2011)". Obrador Obert. El butlletí digital de la SCG, http://scg.iec.cat/Scg9/Scg90/S98521.htm\nLa professora Garcia Ramon va llegir, no es pot dir que fil per randa però gairebé íntegrament, el pròleg que ella mateixa signa a la segona edició del llibre. En aquest pròleg, s’explica el perquè de la reedició del llibre, es glossa la figura del doctor Vilà en el procés d’institucionalització de la geografia catalana i es contextualitza l’interès de l’autor per la geografia rural. Més endavant, Garcia Ramon analitza i descriu breument els continguts de cadascun dels 10 capítols que conformen el llibre, la base del qual és la compilació d’articles de temàtica diversa sobre el món rural català escrits entre els anys 40 i 70 del segle XX.\nDe la glossa de la Maria de Bolòs, cal remarcar que va relacionar les diferents branques de la geografia amb el paisatge, va fer èmfasi en la importància dels aspectes històrics en els estudis geogràfics i va acabar per recomanar la lectura del llibre d’en Vilà perquè en la seva opinió era un llibre “simpàtic”, no només pel text, que en aquest cas també, sinó per tot el conjunt de presentació, dibuixos, gruix i altres elements.\nFinalment va parlar l’autor del llibre, que va vincular el seu interès pels temes rurals amb els seus orígens i amb les feines que havia fet en diferents masos de la comarca del Bages quan era adolescent, feines que l’havien fet conèixer les diverses tasques associades amb els cicles anuals dels diferents productes agraris, a més de permetre-li travar entranyables lligams d’”amistat” amb el bestiar de l’explotació.\nVilà va lligar l’orientació dels seus estudis geogràfics com una forma de donar a conèixer el país i explicar-lo, fets que –segons va dir- li havien reportat satisfaccions personals extraordinàries a més de contribuir a la conscienciació de la població. Aquest objectiu s’ha d’entendre en el context temporal de quan en Vilà va començar la seva feina com a docent i investigador, amb el silenci imposat pel context polític franquista que imperava sobre qüestions catalanes de qualsevol índole.\nEn algun moment del seu discurs es va notar una certa crítica a l’actual transmissió de coneixements que, al seu parer, no atorga massa projecció social als que provenen del món de les lletres i les humanitats. En la seva opinió, la societat actual valora i entén amb més facilitat els avenços científics de caràcter tècnic que els avenços de la investigació humanística, i va mostrar la seva preocupació de com fer arribar aquests darrers a la societat.\nL’acte va traspuar sentit de reconeixement i d’admiració per les aportacions de Joan Vilà en les diferents facetes de la seva activitat geogràfica, prolixa i dilatada per la seva excel·lent salut. [Elisabet Sau i Raventós]\nLa sessió va ser transmesa en directe per Internet.\nPodeu revisar la gravació a la videoteca de l'IEC.\nLes fotografies de la mesa són d'E. Bertran (SCG).


Grup Multifamiliar – UOTA\nA part de les intervencions familiars a nivell individual, des de la UOTA també oferim a les famílies un espai terapèutic d’ajuda mútua al que anomenem Grup Multifamiliar.\nEl Grup Multifamiliar és un espai grupal dirigit on es troben familíes de pacients afectats per un TCA i on es treballen, amb el suport d’un terapeuta, aspectes vinculats a l’àmbit familiar del trastorn (aspectes conductuals, cognitius i emocionals).\nAquesta modalitat d’intervenció terapèutica grupal ofereix importants aportacions a les famílies que hi participen que s’enriqueixen de l’ajuda i suport que els donen les altres famílies arrel de les seves experiències lligades a la malaltia. L’expressió de les emocions, la millora de la comunicació, la ressolució de conflictes i les pautes saludables d’alimentació son els temes al voltant dels quals giren les sessions del Grup Multifamiliar.\nEl fet de que les famílies puguin gaudir d’un espai compartit amb altres persones que viuen una situació similar, fa que es redueixin els sentiments de soletat davant del trastorn i l’aïllament de la família. D’aquesta manera, millora de forma rellevant la implicació dels familiars en el tractament de la patologia alimentaria, el que repercuteix molt positivament en l’evolució i recuperació de la persona afectada.


Maialen Chourraut, Samuel Hernanz i Ainhoa Lameiro, al capdavant en l'inici de les proves de selecció d'eslàlom — RàdioSeu 107.2 FM: notícies de La Seu d'Urgell, l'Alt Urgell i el Pirineu\nSou a: Inici / Notícies / Maialen Chourraut, Samuel Hernanz i Ainhoa Lameiro, al capdavant en l'inici de les proves de selecció d'eslàlom\nMaialen Chourraut, Samuel Hernanz i Ainhoa Lameiro, al capdavant en l'inici de les proves de selecció d'eslàlom\nNúria Vilarrubla, Marta Martínez i Miquel Travé també destaquen a la primera part dels descensos, celebrada al Parc Olímpic del Segre. Les places per a l'equip estatal d'enguany es decidiran el cap de setmana vinent a Pau\nProves de selecció d'eslàlom, al Ràfting Parc\nEl Parc Olímpic del Segre ha acollit aquest cap de setmana passat la primera part de les proves de selecció dels equips espanyol, francès i portuguès d'eslàlom per a les competicions internacionals d'enguany, que inclouen els Campionats del Món previstos a la Seu d'Urgell del 25 al 29 de setembre. Les places disponibles de tots tres combinats quedaran definides aquest cap de setmana vinent amb la segona part del selectiu, que es farà al canal francès de Pau, que aquest mes de maig acollirà el Campionat d'Europa.\nPel que fa a l'equip estatal, que dirigeix l'urgellenc Guille Díez-Canedo, als descensos de la Seu els millors resultats de K1 han estat per a Maialen Chourraut (1a en categoria femenina) i Samuel Hernanz (2n a nivell masculí), de l'Atlético San Sebastián. En C1 femení (categoria que s'estrenarà als Jocs de Tòquio 2020) ha obtingut el primer lloc la gallega Ainhoa Lameiro. Pel Cadí CK han destacat Marta Martínez i Núria Vilarrubla, amb segons llocs globals en les respectives categories K1F i C1F, i Miquel Travé, amb un tercer lloc en K1 masculí.\nD'altra banda, en K1 masculí, Joan Crespo ha fet un 6è lloc i David Llorente ha estat 9è. I en C1 femení, les basques Klara Olazabal i Miren Lazkano han estat 5a i 10a respectivament.\nGuille Díez-Canedo ha valorat positivament aquesta primera part del selectiu i ha destacat el resultat d'Ainhoa Lameiro pel seu "caràcter lluitador, fluïdesa damunt de l'aigua i atreviment, amb una sensació de lliscament molt bona". Les tres places disponibles en cada categoria quedaran definides aquests propers dies. Un fet important tenint en compte que aquestes places permetran competir als Mundials de la Seu, on s'han de repartir bona part dels bitllets per accedir a la competició d'eslàlom de Tòquio 2020.


Plataforma Via Augusta 1-51: per la millora de l'inici de la Via Augusta\nPlataforma Via Augusta 1-51: per la millora de l’inici de la Via Augusta\nVolen un compromís per escrit per part del govern sobre l’elaboració del projecte\nEl passat mes de febrer dues veïnes del barri, una de Sant Gervasi i l’altre de Gràcia, van decidir unir-se per millorar una situació de la Via Augusta que trobaven vergonyosa i d’urgent solució. Són la Mery Pareras, presidenta de la Plataforma Via Augusta 1-51 i l’Ester Alsina, la secretària. Conjuntament amb elles, més de 20 vocals de la plataforma i molts més veïns que viuen entre l’1 i 51 de la Via Augusta i proximitats donen suport a la iniciativa. Curiosament, elles es van conèixer a l’hora de passejar els gossos i no viuen en cap d’aquests números, però si que transiten la zona diàriament.\nAmb aquesta plataforma, pretenen que el govern les escolti i dissenyi un projecte de millora, ja que és un espai on els veïns i veïnes no gaudeixen d’una via en condicions: les voreres són molt estretes, els passos de vianants no estan situats als llocs corresponents a la zona de la rambla, que aquesta, al mateix temps, està molt mal pavimentada i plena de motos. També la il·luminació es troba en un estat precari, ja que és molt antiga i en alguns casos els fanals estan trencats i la vegetació necessita tractament perquè les espècies estan malaltes.\nLa Plataforma treballarà per aconseguir una ampliació de voreres amb un nou enrajolat. També proposen treure la part central de l’avinguda per ampliar així les voreres de la dreta i l’esquerra, tot i que estan obertes a altres propostes. De la mateixa manera, volen que es renovin els bancs i millorar les papereres i fer una nova senyalització dels semàfors, dels passos de vianants i per prohibir l’aparcament de motos.\nFalten passos de vianants\nEstat de la rambleta\nImatge d’arxiu d’un banc a la Via Augusta l’any 2017 © El Jardí\nEls passos que han seguit ha estat sol·licitar, primer de tot, una reunió amb l’Ajuntament. Assessorant-se amb unes companyes que estan en una altra Plataforma similar, van enviar una carta a l’alcaldessa Ada Colau i també als dos regidors dels districtes implicats: Sarrià-Sant Gervasi i Gràcia. Per motius d’agenda, Ada Colau no es va reunir amb la plataforma però si ho van fer els districtes: s’han trobat amb Daniel Mòdol, regidor de Sant Gervasi i amb Robert Soro, conseller portaveu de BeC a Gràcia, ja que el regidor gracienc no hi va poder assistir. D’aquesta reunió van treure el compromís d’ambdós representants que es posaran a treballar amb el projecte tot i que no es podrà incloure en la partida pressupostària actual, ja que el pressupost està tancat.\nEs van presentar a l’anterior Consell Plenari\ncelebrat a Sarrià per demanar\nque aquest compromís de paraula sigui per escrit\nAmb aquesta promesa, les veïnes, tot i que el regidor Mòdol els hi va dir que no calia, es van presentar a l’anterior Consell Plenari celebrat a Sarrià per demanar que aquest compromís de paraula sigui en escrit i així saber que hi ha uns temps establerts. Mentrestant, saben que la rambla s’asfaltarà a finals de juliol però consideren que aquesta mesura no és ni de bon tros, suficient. Així mateix han començat un procés de recollida de firmes.\nLes veïnes es lamenten que mai s’hagi tingut en compte aquesta zona i que molts altres llocs propers com Gal·la Placídia o bé les places del voltant de la zona, principalment del districte de Gràcia, estiguin ben aclarides, mentre que la zona de Sant Gervasi es troba en mal estat. Així doncs, seguiran assistint als Consells de Barri o bé als Consells Plenaris per aconseguir aquest compromís del govern. Per més informació es poden trobar a Facebook.


L'Ajuntament de Sant Josep detecta més de 150 morts il·legals a la zona sud de la badia de Portmany - Salvem Sa Badia de Portmany\nL’Ajuntament de Sant Josep detecta més de 150 morts il·legals a la zona sud de la badia de Portmany\nBy Salvem sa Badia 9 novembre 2020 No Comments\nUn estudi promogut per l’Ajuntament de Sant Josep ha detectat un total de 156 estructures de fondeig (morts) en el tram sud de la badia de Portmany, dins del seu terme municipal. Aquest treball també ha detectat que el 41% d’aquests morts il·legals s’han col·locat sobre la praderia de Posidònia oceànica i la majoria tenen cadenes i ancores que multipliquen el seu efecte perjudicial en l’entorn marí.\nL’anàlisi ha estat realitzat pel GEN-GOB, com a continuació del que ja es va realitzar en 2019 a Cala Vedella, dins de l’objectiu de conèixer l’impacte que tenen els fondejos irregulars a l’entorn marí. Les zones de s’Estanyol, Es Caló d’en Serral, Punta Pinet, Punta Xinxó i Port des Torrent concentren gran nombre d’estructures de fondeig i sofreixen una presència permanent d’embarcacions.\n“Aquest estudi ens aporta llum sobre l’abast d’un problema molt complex al qual volem posar remei des de l’Ajuntament amb accions que ens permetin arribar a erradicar els fondejos irregulars”, ha dit el regidor de Litoral i Platges, Josep Guasch. El regidor ha recordat que la competència municipal és fins a la riba de la mar i ha reiterat la petició d’una actuació decidida de les administracions competents per a perseguir “aquesta i altres activitats vinculades, com el lloguer nàutic irregular”.\nDurant aquest estiu, s’han dut a terme immersions per a identificar i geo-referenciar les estructures de fondeig a la badia. Fruit d’aquestes tasques s’han detectat 156 morts, formats per elements com a blocs de formigó, pneumàtics, estructures metàl·liques i altres. A la zona de s’Estanyol, Es Caló d’en Serral i Punta Pinet s’han detectat 85 morts, mentre que a Punta Xinxó i Port des Torrent s’han identificat 29 i 42 estructures, respectivament.\nLes estructures de fondeig identificades no disposen de cap mena d’autorització i per tant són il·legals, utilitzant un espai públic per a un benefici particular. D’altra banda, la majoria dels morts disposen de cadenes i ancoratges que impacten sobre els voltants de l’estructura, arrasant amb els valors naturals que pugui haver-hi a la proximitat. A més, atès que no reuneixen les condicions necessàries de seguretat, és habitual que durant els temporals, algunes embarcacions que els empren acabin arrossegades fins a la riba, generant altres problemes en el litoral.\nAquest estudi, juntament amb altres informacions que està recollint l’Ajuntament de Sant Josep i altres administracions, ha de servir per a gestionar el litoral del municipi amb l’objectiu que es faci un ús sostenible d’aquest. “Volem evitar els abusos per part d’un pocs que tenen impactes greus sobre els valors naturals que mantenen l’equilibri dels nostres ecosistemes marins i garanteixen la qualitat de les nostres aigües, un dels nostres atractius més importants”, ha dit la regidora de Medi Ambient, Mónica Fernández.\nEn els fons marins de la badia de Portmany pròxims a la costa es troben diverses comunitats marines, sobre substrats de fons de roca i fons arenosos, destacant importants praderies de Posidònia oceànica i de Cymodocea nodosa. Aquestes comunitats, protegides per la normativa europea, estatal i autonòmica, es veuen afectades per diversos impactes, especialment durant la temporada turística, com poden ser abocaments de contaminants, vessaments de terra a la mar, presència d’algues invasores i, a les zones més pròximes a la costa, els impactes físics de l’ancoratge d’embarcacions i instal·lació i ús de morts.


Conclusions dels quatre dies de la campanya GUANYAREM - Guanyarem\nConclusions dels quatre dies de la campanya GUANYAREM\nNotícia | 10.09.2015 07.00 h\nDesprés de quatre dies de campanya, la Plataforma ProSeleccions Esportives Catalanes resumeix la seva campanya Guanyarem amb les següents dades: Més de 550 personalitats exhibides de 60 esports diferents; al voltant d’un centenar han jugat amb la selecció espanyola, una setantena han estat campions del món, uns 50 han participat en Jocs Olímpics dels quals la meitat han guanyat una medalla.\nEl director de la campanya, Xavi Torres, vol agrair el suport a tots aquests esportistes que s’han manifestat al costat de l’esport català i de la seva extraordinària força i que, com a conseqüència, visualitzen un futur més esplendorós per als més de tres milions de persones (base, amateur, lleure i professional) que practiquen esport al nostre país. També vol recordar el posicionament respectable de tots aquells que per diverses circumstàncies han preferit no ser-hi. Estem convençuts que ells també estan al costat de l’esport català.\nDemà 11 de setembre Catalunya entra en campanya política de partits i, per tant, Guanyarem farà un pas enrere. El món de l’esport català ha reivindicat les seves necessitats durant quatre dies, per primera vegada a la història de manera col·lectiva i a través d’una campanya esportiva i positiva (sense anar contra ningú). Ara espera els resultats de les eleccions del proper dia 27 per a posar-se a treballar i satisfer els seus anhels. La Plataforma i totes les entitats esportives que han col·laborat en la campanya vetllaran perquè les autoritats competents en matèria esportiva compleixin el mandat dels esportistes.\nGuanyarem continua viva de manera transversal per a tots els ciutadans de Catalunya que practiquen i/o senten l’esport de manera especial. Que es facin la foto aixecant el polze, que la pengin a la xarxa, que l’enviïn als seus amics i que l’esperit de la campanya no s’aturi fins que les necessitats estiguin cobertes. L’esport és una autèntica escola de la vida, una eina educativa tan poderosa que com més ferma sigui millors generacions de persones tindrem en el futur i, com a conseqüència, serà més fàcil la construcció d’un país socialment més estable i pròsper.


Un 70% de les empreses catalanes inverteix en digitalització - MetaData\nEl 97% de les companyies té connexió a internet i el 74% de les grans organitzacions fa servir solucions de seguretat al núvol\nACN Dimecres, 30 de juny de 2021 | 08:00h\nLa connectivitat i els sistemes de seguretat són els serveis més estesos a les empreses | Unsplash\nEl 70% de les companyies catalanes ha invertit en digitalització en els últims dos anys, segons el IV Estudi sobre l'estat de digitalització de les empreses i administracions públiques catalanes de Vodafone. Aquest percentatge és lleugerament inferior a la mitjana estatal, del 72%, però suposa un increment notable respecte a les xifres registrades en anys anteriors. El 2017, un 64% de les empreses catalanes invertia en digitalització, una dada que ha augmentat fins al 77% el 2019.\nLa connectivitat i els sistemes de seguretat són els serveis més estesos a les empreses i dues de les àrees on les empreses prioritzen les inversions. Un 97% compta amb connexió a Internet i un 74% de les grans empreses fa servir solucions de seguretat al núvol.\nEn termes generals, les companyies catalanes presenten més serveis tecnològics que la resta de comunitats, amb més solucions contractades i destaquen com a grans usuàries d'eines més necessàries per la pandèmia, com el control de temperatura, la connectivitat remota i el control laboral.\nLes empreses han duplicat la implantació del teletreball passant d'un 25% a un 53%\nAmb la pandèmia, les empreses a Catalunya han duplicat la implantació del teletreball, d'un 25% a un 53%. La majoria de les companyies preveuen tornar als nivells previs a la pandèmia, tot i que el 30% dels empresaris apostarà per mantenir el teletreball, lleugerament per sobre de la mitjana nacional, amb un 28%. La dotació tecnològica no ha suposat un fre per implantar aquesta fórmula, ja que el 81% de les entitats es consideren preparades per desenvolupar el treball en remot de manera satisfactòria.\nMés preparació per abordar el canvi\nD’altra banda, el 95% dels negocis coneixen què implica el 5G, en línia amb la dada estatal. La importància que es dona a aquesta tecnologia és lleugerament inferior a la resta de l'Estat, d'un 38% respecte a un 41%. Així mateix, un 41% dels empresaris admeten que les noves tecnologies són rellevants a l'hora de contractar serveis.\nLes companyies veuen la digitalització com un procés "indispensable"\nPer implementar noves tecnologies a l'empresa, el 64% compta amb ajuda externa per a la digitalització, sobretot empreses locals. La gestió amb personal de l'empresa a favor dels proveïdors s'ha incrementat respecte a anys anteriors, fins a arribar al 38%.\nAmb relació a les barreres, el 2019 la principal dificultat estava relacionada amb els costos i la falta de qualificació. Ara, el principal problema és la falta de formació tecnològica. Un 44% reconeix estar en un nivell entremig en el procés de digitalització, un 21% en un nivell avançat i la resta es troba en un nivell bàsic, amb xifres similars a la tendència a escala estatal. Una altra barrera és l'elevat cost de la implantació d'aquestes tecnologies a les empreses.\nCatalunya és un dels territoris de l'Estat que més valor dona a la transformació digital i l'ús de les noves tecnologies al negoci\nLes companyies veuen la digitalització com un procés "indispensable" i Catalunya és un dels territoris de l'Estat que més valor dona a la transformació digital i l'ús de les noves tecnologies al negoci. La percepció és que les noves tecnologies milloren la comunicació amb els clients i incrementen l'eficàcia en els processos i tasques, una sensació que s'ha reforçat encara més amb l'arribada de la pandèmia. En aquest context, un 64% de les companyies catalanes confia en la digitalització per millorar la relació amb els clients.


La crescuda del cabal talla el passeig del Riu de Manresa, i la pluja causa talls elèctrics - Regió7 :: El Diari de la Catalunya Central\nLa crescuda del cabal talla el passeig del Riu de Manresa, i la pluja causa talls elèctrics\nnoemí badrenas 15.10.2018 | 23:25\nUn cotxe al mig d´un gran bassal al passeig del Riu MIREIA RODÓ\nImatge del riu Cardener, ahir al matí, al seu pas per Manresa\nEl desembassament dels pantans de la Llosa del Cavall i de Sant Ponç va causar un notable increment del cabal del riu Cardener, cosa que va afectar molts dels municipis bagencs per on passa. A Manresa, la crescuda del riu va provocar alguns desbordaments i sobreeiximents de claveguera.\nCom a conseqüència, es va haver de tallar el trànsit del passeig del Riu i de la carretera de la Renfe. Al passeig del Riu, un vehicle va quedar embarrancat a l'aigua, per la qual cosa va haver de ser arrossegat pels Bombers. La crescuda del riu també va negar una part de la llera del pont Nou.\nPel que fa a la pluja, a Manresa, hi van caure, en total, 64 l/m2. Durant la nit, els Bombers van haver de fer set serveis destacats a la ciutat, la majoria per inundacions en baixos, terrats o habitatges. El teatre Kursaal va tenir problemes en la instal·lació d'aspersors antiincendis, els quals es van encendre per error i van provocar desperfectes a les cortines i al terra de l'escenari de la Sala Petita.\nD'altra banda, el subministrament elèctric de més de 200 usuaris de la Catalunya Central es va veure afectat ahir a causa del temporal . Segons Endesa, es tracta de 204 clients (entre habitatges i establiments). Ahir a la tarda, la situació ja s'havia normalitzat.\nA Manresa, un dels llocs afectats pels talls va ser l'IES Pius Font i Quer. Durant prop de dues hores. no hi va haver llum. Per motius de seguretat, els alumnes van sortir al pati. «No podíem tenir tots els estudiants als passadissos i a les fosques», explicava el director, Valentí Grau. El subministrament va tornar cap a les 10 del matí.\nEl Cadí espera assaltar el Ferrol en la primera sortida de l'any\nBou i Fujinami celebren la temporada en l'edició d'enguany de la Montesada


Ràdio Balaguer - Les persones que visquin juntes en territoris de fase 1 podran omplir un cotxe i no portar mascareta dins el vehicle. El BOE modifica parcialment l'ordre ministerial del 3 de maig que regula les condicions de transport en vehicles\nLes persones que visquin juntes en territoris de fase 1 podran omplir un cotxe i no portar mascareta dins el vehicle. El BOE modifica parcialment l'ordre ministerial del 3 de maig que regula les condicions de transport en vehicles\nEl Butlletí Oficial de l'Estat (BOE) d'aquest diumenge modifica l'ordre ministerial del 3 de maig que regula les condicions de transport en vehicles. La principal novetat és que a partir de demà, 11 de maig, les persones que visquin juntes en territori de fase 1 podran omplir totes les places d'un cotxe –sense el màxim de dues persones per fila de seients- i no caldrà que portin mascareta. Si algun dels viatgers no viu al mateix domicili, es mantenen les regles anteriors: dos per fila i amb mascareta. Pel que fa a les motocicletes, ciclomotors i vehicles categoria L, el BOE actualitzat també permet ara que dues persones que convisquin viatgin juntes sense mascareta. Les que no ho facin, en canvi, hauran de portar casc integral o mascareta.\nPer a les motos d'ús compartit –per exemple, les de lloguer- serà obligatori l'ús de guants. No obstant això, el Ministeri de Transports, Mobilitat i Agenda Urbana accepta els guants habituals de motocicleta. Finalment, i en relació als taxis i VTC, es manté la prohibició d'utilitzar el seient del copilot, però es poden ocupar la resta de places disponibles per files –al complet- si els viatgers viuen junts sota una mateix sostre. Si no passa això, la normativa segueix com fins ara: dues persones per fila. En vehicles amb una sola filera de seients, com les cabines de furgonetes, es continua amb la mateixa regla: dues persones, però amb mascareta obligatòria.


El col·leccionista de vies: Via ESPERÓ DEL VENT a la Proa. Montserrat Sud\nPublicado por Joan Prunera en 8:27 a. m.\ncorvus 15 de maig de 2015, a les 11:26\nMolt bé. No pares mai.\nJaumegrimp 15 de maig de 2015, a les 17:51\nPortes una bona marxeta darrerament Joan! aquesta tampoc l'he fet i té molt bona pinta enhorabona!\nLo Piolet 22 de maig de 2015, a les 20:49\nA la ressenya hi poses Regió dels Ecos, no es Montserrat Sud ?\nJoan Prunera 25 de maig de 2015, a les 19:18\nHola Lo Piolet.\nMontserrat sud es el nom d'una guia de ressenyes d'escalada. La Proa, com a roca, pertany a la regió dels Ecos, estigui encarada al sud, nord, est o oest...\nLo Piolet 25 de maig de 2015, a les 21:39\nOK potser com regió, però molta gent per ubicar-la millor li col•loca Montserrat Sud, be tant sa val. Aquest dissabte la vam fer hi ens va agradar força. Gracies per les teves ressenyes que ens renoven els propòsits. Salutacions.\nArmand Ballart 18 de març de 2017, a les 13:27\nAquesta via totalment equipada per dalt trepitja el 90% de la via original Aresta Brucs. És una vergonya total la seva existència...\nJoan Prunera 23 de març de 2017, a les 8:30\nSi noi tens tota la raó, ja ho comento en la explicació del blog, no tant contundent com tu, però ho remarco, però es el que hi ha, oi?\nAnònim 17 de maig de 2017, a les 18:34\nTambé està equipada per dalt la Tropicana


El nostre centre | SES ARRELS OLOT\nEn el nostre centre ens adaptem a les necessitats de cada infant, tot aplicant les estratègies i tècniques adequades per aconseguir els objectius marcats coordinadament amb els centres educatius, les families i els altres agents implicats. Així doncs, oferim una resposta de qualitat totalment personalitzada utilitzant planificacions individualitzades.\nSom partidaris que per a consolidar els aprenentatges no només cal treballar els coneixements teòrics, sinó que també cal viure'ls des de la pràctica i les emocions, per això utilitzem el joc i les històries com a eines principals. D'aquesta manera aconseguim que els aprenentatges esdevinguin significatius i ARRELIN en els infants i joves com a competències de vida.\n"Sense emoció no hi ha aprenentatge"\nAcompanyem en l'adquisició de diferents fites presents en el desenvolupament dels infants de manera totalment respectuosa i d'acord amb les habilitats i capacitats que l'infant va desenvolupant segons la seva maduresa.\nAcompanyem a les families per a què puguin treballar des de casa i puguin fer èmfasi en els aspectes més essencials.\nAcompanyem als professionals de les escoles explicant-los en quin procés es troba l'infant i què és el que podem fer per a facilitar-li l'aprenentatge.\nEns coordinem amb tots els professionals externs i agents educatius implicats.\nPedagoga (Col. 01402)\nEspecialitzada en intervenció psicosocial, trastorns d'aprenentatge, Pedagogia Waldorf i reflexos primitius.\nPsicopedagoga (Col. 01914)\nEspecialitzada en atenció a la primera infància, musicoteràpia i acompanyament a infants amb TEA.


#MakeAMove | GENT GRAN PER LA INDEPENDÈNCIA\n← NOSALTRES NO HI PODEM PAS FER RES… SOM MASSA GRANS\nRecolzem a Elisenda Paluzie →\nPublicat el 18 de gener de 2019 per Gent Gran per la Independència\nL’Assemblea Nacional Catalana ha presentat un espot dirigit per Lluís Domingo que vol ajudar a fer difusió per tot el món de la lluita per la creació d’una República Catalana. Aquest marca l’inici de la campanya #makeAMove (fes el salt, posa’t en marxa) que es posa en fase de recaptació de fons a través del web makeamove.cat.\nA l’espot s’hi pot veure diverses escenes on una persona està mirant a través de les imatges diferents moments històrics en la reclamació de drets humans. Aleshores veu que la manifestació és fora de casa seva i decideix sortir al carrer a participar-hi. Al final s’hi pot llegir les frases:\nWhat rights would you have if no one had fought for them?\nSelf-determination is a right, not a crime.Traducció: Quin drets tindries si ningú hagués lluitat per ells? L’autodeterminació és un dret, no un crim.\nEs poden veure el moviment per exigir la legalització del vot de la dona a Anglaterra, la marxa de la sal de Ghandi a l’Índia, Rosa Parks trencant un cartell de “Whites only” (només blancs), un home homosexual durant les protestes pels drets del col·lectiu LGTBI a San Francisco, una dona gran tornant a casa amb un tros del mur de Berlín i una dona que veu la repressió policial durant la jornada de l’1O i decideix sortir al carrer per sumar-se a la mobilització.\nQuè és la campanya #makeAMove?\nTots els diners que es recullin serviran per llogar espais a diverses capitals europees per posar-hi imatges de la repressió exercida per l’estat espanyol contra el sobiranisme català. Es llogarien tanques publicitàries i espais on s’hi posarien diverses instal·lacions informatives. També s’editaran díptics explicant el perquè de les demandes catalanes.


Hi ha qui diu que els llocs calorosos no són un bon lloc per al pensament. Que cal el recolliment del fred i de la llum atenuada per poder endinsar-se en les boires de la ment. Que l’excés de visió i de percepció sensorial satura les idees i que la sensualitat dels cossos, exacerbada per la calor, és un obstacle per a l’estudi i per al raonament.\nLa filosofia, però, va néixer sota el sol i a l’aire lliure. Prop del mar. Així ho van fer, també, les bases lingüístiques, científiques i tècniques de la nostra civilització, que van sorgir en terres egípcies, mesopotàmiques i orientals, on el sol no ha deixat mai de cremar les pells i les pedres. Cal creure, com explicava Hegel en les seves classes d’història de la filosofia, que l’esperit va desplaçar-se d’Orient a Occident i de Sud cap a Nord?\nAquesta creença, ben arrelada en l’Europa nòrdica i moderna, té una clau i una trampa: la confusió entre pensament i treball. O, dit d’una altra manera, la concepció del pensament com un treball productiu. Això implica confinar el pensament a un temps (l’hivern), uns llocs (escoles, universitats, biblioteques, centres culturals...) i uns especialistes (professors i intel·lectuals). Això suposa, també, creure que el pensament, com qualsevol altre treball, necessita fer vacances de tant en tant, fugir del fred per posar el cos i el cap al sol i que aquest és el moment de deixar de pensar. Per això, als qui encara tenim vacances, que cada cop som menys, ens amenacen uns terribles estius de lectures lleugeres, de cançons dolentes, de diaris prims i de converses idiotes. A l’estiu, el pensament també està de vacances.\nPerò com sabien els filòsofs grecs, precisament l’estiu és el temps del pensament. Pensar és interrompre l’activitat del món per poder percebre i comprendre. És vida contemplativa, en deien ells, que no és inactiva però sí improductiva. Pensar, doncs, no és treballar. Pensar és fer festa, pensar és una festa. Però com també sabien els filòsofs grecs, aquesta festa dels sentits i de la ment només se la podien permetre els homes (mascles), lliures de les servituds de l’inacabable treball domèstic, i els rics, lliures de la necessitat de guanyar-se la vida treballant.\nAquest estiu em preguntava quin seria avui l’estiu del pensament dels homes i les dones pobres. Gairebé el vaig trobar, en alguns dels preciosos assajos d’Albert Camus, en què elabora, amb prosa assolellada, els estius dels pobres d’Alger, amb la seva vibració, sensualitat, tensió i capacitat de comprensió de tot allò que ni el discurs ni la història no sabran mai recollir.\nPerò els bells cossos dels algerians d’Albert Camus se’m convertien, inevitablement, en els cossos que aquest estiu vorejaven les costes mediterrànies: uns, flotant en precàries pasteres inflables; altres, morint a la sorra de les platges de Gaza, i uns altres, nosaltres, dissimulant al sol la nostra creixent precarietat. Entre ells, entre nosaltres, a bord d’algun vaixell de veles blanques, algun ric devia sentir-se de vacances, llegint novel·les lleugeres i diaris prims amb gust de gintònic.\nMarina Garcés, L'estiu del pensament, Ara, 14/09/2014


La Sra. Tomasa i Lágrimas de Sangre al Black Music Festival - SIESTV\n11 març 2021 La Sra. Tomasa i Lágrimas de Sangre al Black Music Festival\nEl El festival programarà durant tot l’any música a escenaris d’arreu del territori\nPosted at 14:13h in Música by siestv\nEl Black Music Festival Edició Especial segueix aquest cap de setmana amb dos concerts a La Mirona de Salt. Divendres es podrà veure en directe a La Sra. Tomasa i dissabte a Lágrimas de Sangre.\nAquests mesos estan essent incerts per a la cultura en general i la música en viu en concret. Per aquest motiu, el gran festival de música d’influència negra de Catalunya ha plantejat una edició diferent que comptarà amb una programació de concerts i activitats sostinguda fins a finals d’any sota la marca Black Music Festival “Edició Especial”. D’aquesta manera es vol garantir una programació el més semblant possible a la que s’ha plantejat en edicions anteriors i alhora assegurar que tots els concerts seguiran les mesures de seguretat pertinents.\nLa Sra Tomasa són referents d’un so i un estil totalment innovador. Combinen sons llatinoamericans amb reggae, funk, rap i les tendències més electròniques amb el respecte propi de qui estima la música i respecta els referents musicals. Una combinació explosiva i orgànica que ha aconseguit atrapar tant al públic nacional com l’internacional. Alegre pero peligroso (Guspira Records 2020), és un tercer disc exquisit que combina electrònica i sons llatinoamericans, trap i hiphop.\nLágrimas de Sangre és una banda de rap combatiu que beu d’estils més enllà del hip hop, com el rock i el reggae. LDS reivindica el “JAIAK BAI, BORROKA ERE BAI” (Festa sí, lluita també). Una barreja de cançons festives amb cançons reivindicatives amb lletres ben afilades. Al seu últim disc, Vértigo (Guspira Records, 2019), recuperen un so més urbà reivindicant-se com una banda de rap. Presentaran un nou show que inclourà clàssics de LDS i algunes de les noves cançons dels discs en solitari que han fet els seus membres en confinament.\nblack music festival, la mirona, Lagrimas de Sangre, tomassa


Productividad Archives - Mr Bitus\nPer extrany que pugui parèixer, ambdues coses estan molt relacionades. Del Pla Bolonya segur que n'haureu sentit a parlar. Aquell marc educatiu superior de crèdits europeus unificats que tant bé s'ha implantat a les nostres universitats i que reclama ... [Leer más]\nDurant l'any veig al meu germà gran menys del que m'agradaria. Ell sempre va enfeinat; jo tres quarts del mateix i, a més no coincidim en l'espai. Ara bé, cada vegada que ens retrobam, me'n vaig amb la sensació d'haver après moltes coses i unes ganes ... [Leer más]


Els Mossos detenen un home a Ripoll per robar un cotxe i conduir-lo sense permís - Diari de Girona\nEl cotxe constava com a sostret a Cardedeu el dia 7 de juliol i es va recuperar dos dies després\n11·07·19 | 12:31\nEls Mossos van arrestar l'home en una benzinera\nEls Mossos d'Esquadra han detingut un home a Ripoll per robar un cotxe i conduir-lo sense permís.\nEl cotxe constava com a sostret a Cardedeu el dia 7 de juliol i es va recuperar dos dies després.\nEls fets van succeir aquest dimarts 9 de juliol en un polígon de Ripoll on, cap a les dues i mitja de la matinada, una patrulla dels Mossos va observar un vehicle amb un home estirat a la part del conductor aparcat prop d'una benzinera.\nEls agents van comprovar que el vehicle constava com a sostret des del 7 de juliol a la població de Cardedeu (Vallès Oriental).\nQuan els policies van demanar la documentació de l'ocupant del cotxe, ell mateix els va reconèixer que havia robat el vehicle i l'havia conduït fins a Ripoll. En comprovar les seves dades també van veure que no disposava de permís de conduir. Davant les evidències els mossos el van detenir com a presumpte autor del robatori del vehicle i per haver conduït sense permís.\nEl detingut, amb antecedents, va passar el mateix dia 9 de juliol a disposició del jutjat d'instrucció en funcions de guàrdia de Ripoll, el qual va decretar la seva llibertat amb càrrecs.


venda de casa a S agaro, Mas Sais Id:0104504\nVenda de casa a S agaro, Mas Sais\nCasa en venda a carrer carrer Salvat Papasseit, 25\n750.000 €\t(impostos i despeses no incloses)\nCasa apariat, amb 370 m² construïts, 800 m² metres de parcel·la, 6 dormitoris, 4 banys, 1 lavabos, 5 garatge/s, reformat, 5 armaris, 2 terrasses, 40 m² de terrassa, cuina independent, traster, pati, moblat, 1970, , 2 plantes de l'edifici, calefaccio central, combustible gas natural, aire condicionat fred / calor, aigua calenta individual, energia aigua gas natural, alta subministraments realitzada, terra de marbre, alarma, , gimnàs, bàsquet, seguretat, balcó\nCasa adossada totalment reformat a l´any 2017 amb vistes al mar és al centre de s´´agaro.\nExcel · lent ubicació, entre els de les dues millors platges de Sa Conca de sant Pol.\nConsta de dues plantes+soterrani\nTé total de 6 habitacions, 3 banys, jardí privat amb possibilitat de construir el seu propi pescina.\nFinestres de PVC amb doble vidre, terres de patquet i el marbre.\n1 PLANTA: saló-menjador, amb llar de foc i sortida a porxo, exterior i terrassa, individuals, cuina, 2 habitacions dobles, una habitació doble i una individual i bany amb dutxa.\n2 PLANTA: 4 habitacions dobles amb armaris encastats i amb sortida a la terrassa, 2 banys complets , àmplia terrassa amb vistes a la mar.\nPossibilitat d´utilitzar com a 2 cases separades!!!\n800 m2 metres de parcel·la\nPrem aquí per comentar-nos qualsevol dubte via whatsapp03:45


El 'Mostremp' rep 112 curtmetratges i n'exhibirà 12 — RàdioSeu 107.2 FM: notícies de La Seu d'Urgell, l'Alt Urgell i el Pirineu\nSou a: Inici / Notícies / El 'Mostremp' rep 112 curtmetratges i n'exhibirà 12\nEl 'Mostremp' rep 112 curtmetratges i n'exhibirà 12\nLa 10a edició es farà del 18 al 22 d'agost a la sala La Lira. Molts dels treballs presentats enguany se centren en la pandèmia del coronavirus\nPresentació del Mostremp 2021 (Foto: ACN)\nLa mostra de cinema rural del Pallars 'Mostremp', que s'ha presentat aquest dimarts, ha rebut 112 curtmetratges a la secció oficial. D'aquests, se n'han seleccionat 12 que són els que s'exhibiran a la sala La Lira durant els dies de la mostra, del 18 al 22 d'agost. El director del Mostremp, José Bergés, ha destacat el volum de curtmetratges rebuts i ha destacat que la temàtica de molts d'ells gira al voltant de la crisi sanitària de la COVID-19.\nL'alcaldessa e Tremp, Maria Pilar Cases, ha dit per a l'ACN que amb la desena edició del Mostremp queda palès l'arrelament del festival a la comarca i que la resposta del públic "n'és una prova". L'aposta del Mostremp per realçar el cinema rural ha tret a la llum aspectes que mai no s'havien tractat en festivals de cinema, com ara el desenvolupament de les zones rurals, el despoblament o el valor que la situació sanitària actual ha donat al fet de viure en aquests entorns, cosa que ha empès molta gent d'àrees urbanes a establir-s'hi.\nLa programació prevista a Tremp preveu espectacles infantils, propostes pels més joves, concerts, tallers, masterclass i molt de cinema. De fet, la pel·lícula que dóna el tret de sortida al festival, 'Almost Gosth' no s'ha projectat encara en cap sala. Per Bergés, aquest fet vol dir que cada cop més s'aposta per estrenar els treballs al Mostremp.\nA més, la mostra no deixa de banda el territori i en aquesta 10a edició no hi falta la proposta 'Mostremp sobre rodes' que acosta a d'altres poblacions pirinenques curts d'anteriors edicions. També hi ha els premis infantil i juvenil, que aposten per impulsar el cinema entre els escolars del Pallars, i l'impuls que es vol donar al premi Terradets, que atorga 750 euros al millor curt rodat al territori del Geoparc Orígens. En total, la dotació econòmica en premis del Mostremp és de 2.000 euros.


Fotos de la Concentració Unitària en Solidaritat amb el poble d'Euskal Herria - Indymedia Barcelona\nFotos de la Concentració Unitària en Solidaritat amb el poble d'Euskal Herria\nCorreu-e: llibertats ARROBA operamail.com (no verificat!)\t 20 gen 2007\nAvui, 20 de gener, un centenar de persones s'han concentrat a la plaça Sant Jaume de Barcelona en Solidaritat amb el Poble Basc.\nestatcatala ARROBA operamail.com\t 20 gen 2007\nAvui dissabte 20 de gener a la plaça Sant Jaume s'han concentrat més d'un centenar de persones, entre les quals s'ha trobat Estat Català, en solidaritat amb Euskal Herria i sota el lema, "Sense democràcia no hi ha pau. Autodeteminació."\nRe: Fotos de la Concentració Unitària en Solidaritat amb el poble d'Euskal Herria\nper lo carraco\t 20 gen 2007\nles pancartes fan patxoca, però de gent no s'en veu gaira\nper Ah!\t 20 gen 2007\nQuina poca gent!\nQuina manera de quedar retratats...!\nper jo\t 21 gen 2007


Vivim moments històrics. L’abdicació de Joan Carles I el dilluns 2 de juny representa la fi de tota una època. El rei, representació de les institucions capitalistes, s’ha vist obligat a fer-se a un costat en una maniobra calculada que pretén, com a objectiu fonamental, preservar el conjunt del sistema. Però, per més que insisteixin els mitjans de comunicació en presentar aquest “relleu” com un fet que garanteix l’estabilitat, a ningú amb ulls a la cara se li escapa que la monarquia s’ha enfonsat en el descrèdit i és àmpliament qüestionada per la majoria de la població.  La crisi de la monarquia espanyola simbolitza la crisi del règim capitalista espanyol i dels grans partits que han assegurat la dominació de la burgesia en aquests últims quaranta anys.\nLes claus de l’abdicació estan en la lluita de classes\nEl mateix 2 de juny per la tarda, les manifestacions convocades per Izquierda Unida, per organitzacions i col·lectius republicans i de l’esquerra que lluita (el Sindicat d’Estudiants i El Militante vam fer una crida a participar activament des del primer moment), van comptar amb el suport de centenars de milers de persones que van omplir les ciutats de tot l’Estat reclamant la Tercera República i un referèndum immediat per decidir sobre aquest afer. Una demostració de força immediata, àmplia i contundent, que posa de relleu la profunditat i extensió del rebuig a aquesta institució heretada del franquisme. En la consciència de milions, la monarquia juancarlista està lligada a la política de retallades i submissió al gran capital financer, a una vida de luxe i malbaratament al marge del patiment de la majoria; a la implicació dels seus membres en la corrupció, els suborns i l’obtenció de favors i regalies de les grans empreses, gràcies als quals el monarca ha esdevingut un dels homes més rics d’Europa (segons les xifres que va publicar The New York Times Joan Carles I posseeix un patrimoni de 2.300 milions de dòlars).\nPerò l’abdicació no és només el producte d’aquest gran desgast, és el resultat visible de l’augment de la lluita de classes en aquests últims quatre anys, a l’escalf d’una crisi econòmica i social devastadora. Un ascens marcat a foc per la irrupció de les masses en la vida política i els precedents de la qual s’haurien de buscar en la lluita dels anys setanta contra la dictadura franquista, o als anys trenta sota la Segona República. La rebel·lió social que ha esclatat en aquest període s’ha caracteritzat pel desbordament constant dels aparells polítics i sindicals de la socialdemocràcia. Des de l’esclat del 15-M el 2011, al sorgiment de la PAH i la gran mobilització contra els desnonaments. Des de les Marees Verda i Groga en defensa de l’ensenyament públic fins a la victòria de la Marea Blanca a Madrid contra la privatització de la sanitat pública. A les grans vagues del 2012, imposades a les cúpules sindicals pel moviment des de baix, a les marxes mineres, l’ocupació de Canal 9, la lluita de Telemadrid, les vagues indefinides de la recollida d’escombraries a Madrid, Panrico o Coca-cola, la victòria del barri de Gamonal, les grans vagues estudiantils, les històriques marxes de la dignitat del 22-M, o l’explosió social a Barcelona arran del desallotjament del centre ocupat de Can Vies, per esmentar les més destacades.\nAquesta és la lluita de classes que ha impulsat un avenç sobtat a la consciència política de milions de treballadors i de joves, i que ha creat, sostingut i alimentat un clima favorable cap a les opcions d’esquerres més identificades amb la rebel·lió social. Aquesta és la base objectiva del càstig que s’ha emportat el PP i la direcció del PSOE a les eleccions europees, de la dimissió de Rubalcaba i la profunda crisi en què està submergida la socialdemocràcia, i també de la caiguda del rei Joan Carles.\nLa confiança en la victòria (Sí es pot!), en les forces del moviment i en la capacitat per superar els obstacles que surten en el camí, com l’actitud deplorable de les cúpules sindicals de CCOO i UGT, que s’agafen a la desmobilització i al discurs nefast del pacte social, s’ha traduït en el terreny electoral en una crisi sense precedents del bipartidisme. L’increment importantíssim del vot a IU i la irrupció de Podemos, han encès tots els llums d’alarma de la classe dominant. La burgesia sap que a les properes eleccions generals la dreta i la socialdemocràcia seran durament castigades, i que IU i Podemos podrien obtenir uns resultats excel·lents, sense descartar que l’avenç els portés fins i tot a guanyar les eleccions. En tot cas, aquest és un escenari que contemplen, i són molt conscients que no hi ha cap garantia que els parlamentaris del PP i del PSOE sumin majoria absoluta a la propera legislatura. Per això han decidit precipitar l’intent de rentat de cara de la monarquia i accelerar el nomenament de Felip com a nou rei.\nUn pla d’acció per escombrar la dreta i abolir la monarquia\nEntre milions de persones hi ha la convicció que ens trobem davant moments decisius per impedir que Felip VI, a qui ningú ha votat, sigui el nou Cap de l’Estat. De fet, la por i la incertesa als cercles del poder són tan evidents que hi ha un autèntic allau de declaracions, editorials i programes especials a totes les televisions, amb l’afany de convèncer que s’obre una etapa de modernització de la monarquia, més adaptada als temps que corren, però salvant l’esperit de la Transició i la cohesió de la convivència. Tots els trucs han estat activats per intentar desviar l’atenció de la població, però l’experiència d’aquests anys no ha passat com si res.\nEl 1978, després de la caiguda d’una dictadura criminal que va durar quaranta anys, i que va caure per la lluita de milions al carrer, vaga rere vaga, on els empresonaments, les pallisses i els assassinats de militants d’esquerres eren la norma, els dirigents del PCE i del PSOE van aconseguir convèncer a una majoria que calia abandonar la lluita pel socialisme i pactar amb la burgesia i els sectors que se separaven de la dictadura. Col·laborant en el sosteniment d’una democràcia parlamentària burgesa es barrava el pas a la “involució”, deien. I així va ser com al constitució de 1978, amb el suport entusiasta dels dirigents reformistes de l’esquerra, tant del PCE com del PSOE, va garantir la propietat capitalista i el lliure mercat, la monarquia i les seves atribucions, la impunitat de l’aparell de l’Estat franquista, que no es jutgés a ningú pels crims de la dictadura, i la negativa a reconèixer el dret d’autodeterminació d’Euskadi, Catalunya i Galícia. A canvi que el capital financer i industrial assegurés el seu poder, és a dir, l’únic poder real que determina les decisions fonamentals que afecten la vida de milions i el destí de la societat, es van reconèixer les llibertats polítiques que la població ja havia arrencat al carrer. La contrarevolució burgesa va adoptar, podríem dir, una forma “democràtica” per descarrilar l’ascens de la lluita de classes i conjurar l’amenaça de la revolució socialista.\nDesprés de quaranta anys de règim heretat d’aquella Transició, el sistema està en crisi. I per això la classe dominant busca una nova legitimitat, però no serà tan fàcil, entre d’altres raons, perquè els dirigents reformistes de l’esquerra conserven molt poc de l’autoritat que tenien als anys setanta. És cert que Rajoy, Rubalcaba, Felipe González, Rosa Díez, Botín, Alierta, Aznar, El País, El Mundo, La Razón, ABC, Cadena Ser, TVE, Antena 3, Telecinco o la Sexta... tots coregen alhora les mil meravelles de Felip VI, de la Corona, de Joan Carles I (alguns també assenyalen alguns tons grisos, per allò de guardar les aparences)... tots fan vots per un nou alè per perllongar la situació. Però al darrera dels gestos de circumstàncies, dels articles de rigor, fins i tot de les actituds servils més menyspreables, hi ha autèntica por. I no és per a menys.\nLa lluita contra la monarquia és la mateixa lluita que portem a terme contra les injustícies d’un sistema cruel que condemna a la majoria de la societat a la pobresa, la marginació i l’atur. Una i l’altra estan lligades: no hi pot haver justícia social si es manté un sistema orgànicament injust, basat en l’opressió d’una classe minoritària i parasitària sobre la gran majoria de la població. La corona, al cap i a la fi, només representa la cara externa del sistema. Per això, alçar una alternativa contra la monarquia és alçar una alternativa al capitalisme, al sistema. Defensar la república, com fem milions al carrer, implica lluitar per una república que respongui als problemes de la majoria. No volem una república com la francesa, la italiana o la nord-americana, que segueixen sent, al capdavall, països capitalistes en què existeixen la mateixa injustícia i opressió, la mateixa crisi, els mateixos banquers, els mateixos explotadors que a l’estat espanyol. Hem d’anar més enllà. Volem una república socialista!\nEls joves i les treballadors organitzats en el Corrent Marxista El Militante, que participem activament en els sindicats de classe, a les Marees, al Sindicat d’Estudiants i a IU, fem una crida al company Cayo Lara i a la direcció d’IU, a la direcció de Podemos (que sorprenentment ha mostrat una gran tebior en el seu comunicat sobre l’abdicació del rei, on no hi ha cap crítica a la monarquia ni cap pronunciament sobre la república), a totes les organitzacions de l’esquerra que lluita i a tots els activistes socials, a reforçar i estendre el moviment de masses en contra de la monarquia i dotar-lo d’un programa realment alternatiu. No volem rentats de cara, volem un canvi de veritat:\nAbolició de la monarquia! Convocatòria d’un referèndum democràtic per acabar amb aquesta institució reaccionària heretada del franquisme.\nPer una República Socialista Federal!\nNi retallades ni retrocessos en els nostres drets democràtics. Dret d’autodeterminació.\nEleccions ja! Per un govern d’esquerres per dur endavant una autèntica política socialista i revolucionària a favor de la majoria.\nOrganitzar una vaga general per aconseguir aquests objectius. Les direccions de CCOO i UGT no poden mirar cap a un altre costat. És l’hora de lluitar.\n Segons el CIS, la popularitat de la monarquia el març de 1994 era d’un 7,46% per caure a l’abril del 2014 al 3,72%.\nEl Règim del 78 fa pinya amb el franquista Martín Villa


Els governs valencià i català exigeixen concrecions sobre el tram Barcelona-Castelló\nPaís Valencià 01/06/2017\nDefensen que el corredor mediterrani és exclusiu dels territoris litorals, d'Andalusia a Catalunya\nUn moment de la reunió de coordinació del corredor mediterrani. ACN / JOSÉ SOLER\nValènciaEl secretari d'Infraestructures i Mobilitat de la Generalitat de Catalunya, Ricard Font, va reclamar ahir dimecres al coordinador del corredor mediterrani, Juan Barios, "concrecions" sobre la implantació de l'ample estàndard en el conjunt de la part catalana de l'eix ferroviari i, en especial, li va demanar quina previsió hi ha sobre el tram entre Barcelona i Castelló de la Plana. Així ho va explicar Font en declaracions als mitjans de comunicació moments abans de participar en la reunió que el ministeri de Foment va convocar a València entre el coordinador estatal del projecte, representants dels territoris per on ha de transcórrer la infraestructura, els ports i el coordinador europeu del corredor mediterrani, Laurens J.Brinkhorst.\nTram entre Vandellòs i Tarragona\nEl representant català va explicar que demanarà a Barios explicacions al voltant d'una sèrie d'inconcrecions. En particular es va referir a la implantació de l'ample mixt entre Vandellòs i Tarragona, i va assegurar que seria "inacceptable" que no fos de doble via.\nFont també va afegir que seria "igualment inacceptable" un nou retard entre Vandellòs i Castelló de la Plana i va afirmar que és "una mala notícia" no conèixer quan arribaran els accessos ferroviaris als ports de Barcelona i Tarragona.\nEl secretari d'Infraestructures i Mobilitat de la Generalitat de Catalunya va criticar la inconcreció derivada de la rescissió del contracte entre Castellbisbal i Tarragona, que provoca que no es conegui en quin moment s'implantarà l'ample estàndard en el conjunt de la part catalana del corredor mediterrani. En aquest sentit, va assenyalar que demanarà "dades i concrecions, i, sobretot, quan estarà acabat l'ample estàndard des de Barcelona a Castelló i des de Castelló a Barcelona".\nRespecte a això, Font va assenyalar que el conjunt de l'economia del corredor mediterrani porta molts anys demanant concrecions, i que les notícies que arriben sempre són d'incompliment i endarreriments. En ser preguntat sobre el fet que a la reunió també hi hagin acudit representants d'altres territoris que no es corresponen amb el litoral mediterrani, com l'Aragó o Castella-la Manxa, Font va afirmar que en cap cas la reunió ha de ser excloent.\nPer la seva banda, la consellera valenciana de Territori, María José Salvador, va subratllar la importància que València aculli la primera taula de coordinació del projecte i va afegir que reclamarà explicacions sobre els endarreriments i conèixer quina serà la solució després de la rescissió dels contractes. Salvador va indicar que explicitarà a Foment que el corredor mediterrani és exclusiu dels territoris litorals, d'Andalusia a Catalunya.\nFoment defensa el seu "compromís inequívoc" amb el corredor\nTambé en declaracions als mitjans, el coordinador del corredor mediterrani, Juan Barios, va explicar que la reunió pretenia oferir "transparència" i fer "un seguiment conjunt" de la infraestructura de manera oberta amb intervencions dels ports i dels representants dels territoris, on puguin posar sobre la taula les qüestions que considerin "per donar resposta o analitzar-les en el cas que sigui necessari".\nSobre el fet que Foment hagi convidat també l'Aragó o Castella-la Manxa, Barios va explicar que la reunió és una rèplica de les que convoca la Unió Europea, i va defensar que la prioritat "inequívoca" del govern espanyol és el corredor mediterrani i que això es reflectiria en els pressupostos generals de l'Estat, amb una consignació de 3.123 milions d'euros en el període 2017-2020 per a actuacions al ramal litoral.\nEn relació amb la rescissió dels contractes entre Castellbisbal-Martorell i Vandellòs-Castelló, Barios va indicar que estan en procés de rescissió i es va remetre a les paraules del ministre de Foment, que va indicar que a mesura que es vagin prenent les decisions es posaran en coneixement públic.\ncorredor meditarrani infraestructures


El Parc de la Serralada Litoral s'ampliarà fins a les 7.400 hectàrees protegides\nEl Govern té previst aprovar els nous límits el febrer del 2013\nACN La Roca del Vallès 30/07/2012 17:12\n260x366 El conseller de Territori i Sostenibilitat, Lluís Recoder, i l'alcalde de La Roca del Vallès, Rafael Ros. El conseller de Territori i Sostenibilitat, Lluís Recoder, i l'alcalde de La Roca del Vallès, Rafael Ros.\nEl Parc de la Serralada Litoral, ubicat entre el Vallès Oriental i el Maresme, passarà de les 4.706 hectàrees protegides actuals a tenir-ne més de 7.400. El Govern, que ha consensuat aquesta ampliació amb els municipis i la Diputació, té previst aprovar la nova delimitació el febrer del 2013 a partir d'un decret. El conseller de Territori i Sostenibilitat, Lluís Recoder, ha assegurat que d'aquesta manera se salvaran "molts espais condemnats a la urbanització". L'alcalde de La Roca del Vallès i president del Consorci del Parc, Rafael Ros, ha indicat que, amb aquesta ampliació, "es corregeix la història i s'aconsegueix el parc que sempre hauria d'haver estat". La superfície del Parc s'ampliarà gairebé en un 60% i el nou territori s'inclourà en l'actual espai protegit de La Conreria-Sant Mateu- Céllecs. Aquesta zona abraça els municipis d'Alella, Argentona, Badalona, Cabrera de Mar, Cabrils, Martorelles, Montornès del Vallès, Òrrius, Premià de Dalt, La Roca del Vallès, Santa Maria de Martorelles, Teià, Tiana, Vallromanes, Vilanova del Vallès i Vilassar de Dalts. Tots són municipis del Vallès Oriental i del Maresme, excepte Badalona que és el Barcelonès.\nSegons el conseller, d'aquesta manera passaran a estar protegits molts espais "emblemàtics", com ara boscos, camps de conreu o valls. Recoder, sense concretar les zones, ha indicat que es protegeixen "espais que fins ara estaven condemnats a ser urbanitzats". Ha afegit també que la fauna tindrà un espai vital molt més ampli. El conseller, d'altra banda, ha indicat que l'ampliació es fa ara "perquè toca" i perquè els municipis "ens ho han demanat".\nL'alcalde de La Roca del Vallès i president del Consorci del Parc de la Serralada Litoral, Rafael Ros, ha explicat que els nous límits s'apropen a les àrees urbanes i que aquest "és el Parc que sempre hauria d'haver estat". Destaca el cas de Montornès del Vallès, que passa de no tenir cap àrea protegida a tenir-ne 436. És el mateix cas que Martorelles, que passa de zero a 66 hectàrees protegides. La Roca del Vallès i Argentona, amb 1.262 i 1.165 hectàrees protegides respectivament, són els municipis amb més terreny del Parc.\nEl Parc de la Serralada Litoral està dominat pels boscos típicament mediterranis d'alzinars o pinedes de pi blanc però també hi podem trobar algunes comunitats més pròpies d'ambients centre-europeus com algunes rouredes presents als sectors més frescos de la vessant vallesana. També hi són presents àrees de matollar o d'herbassars molt característics de la mediterrània on hi destaca alguna espècie de flora d'interès, considerada rara en el conjunt de Catalunya, com podria ser l'albellatge.\nPel que fa a la fauna, l'espai conté una representació molt bona d'espècies d'interès pròpies d'hàbitats mediterranis oberts com la mostela, el toixó o l'eriçó. Així mateix és destacable la nombrosa presència d'elements d'interès del patrimoni històric com ara dòlmens, coves, poblats ibèrics, ermites romàniques, castells medievals i masies.\nLa presentació dels nous límits de la Serralada Litoral s'ha fet en un acte públic al Centre Cultural de La Roca del Vallès. Hi han assistit alcaldes i regidors de tots els municipis que formen part del Parc.


S’inicia el procés d’exposició pública del cens i de rectificació de dades per a les eleccions del 24 de maig. Departament de Governació, Administracions Públiques i Habitatge\nS’inicia el procés d’exposició ...\nMés de 5.350.000 persones estan cridades a les urnes per a les eleccions municipals i més de 6.900 ho estan, a més, per a les eleccions al Consell General d’Aran. Fins al 13 d’abril, els ajuntaments estan obligats a mantenir un servei de consulta de les llistes electorals vigents dels seus municipis. L’Oficina del Cens Electoral també disposa d’un servei de consulta de les dades per Internet (amb certificat electrònic), així com d’un telèfon d’informació (901 101 900).\nS'ha iniciat el procés d’exposició pública del cens en període electoral i de rectificació de les dades per a les eleccions municipals i al Consell General d’Aran que tindran lloc el 24 de maig. Des del dia 6 d'abril i fins al 13 d’abril, els ajuntaments estan obligats a mantenir un servei de consulta de les llistes electorals vigents dels seus municipis. La consulta es pot fer per mitjans informàtics, amb la identificació prèvia de la persona interessada, o mitjançant l’exposició al públic de les llistes electorals, si no es compta amb mitjans informàtics suficients.\nDurant aquest període, es poden presentar les reclamacions, davant de les delegacions provincials de l’Oficina del Cens Electoral o dels ajuntaments, per modificar les dades i per a la inclusió o exclusió del cens. També durant el mateix termini, els representants de les candidatures poden impugnar el cens de les circumscripcions que en els sis mesos anteriors hagin registrat un increment de residents significatiu i no justificat. L’Oficina del Cens Electoral farà públiques les rectificacions i notificarà als reclamants i als ajuntaments la resolució de les peticions el 17 d’abril.\nLa xifra provisional d’electors a Catalunya per a les properes eleccions municipals és de 5.376.193 (5.313.499 electors residents i 62.694 electors estrangers residents a l’Estat espanyol), mentre que a les eleccions al Consell General d’Aran és de 6.964.\nAixí mateix, les delegacions provincials de l’Oficina del Cens Electoral han publicat en el butlletí oficial de cada província (BOP) del 6 d’abril, el nombre, els límits de les seccions electorals, els seus locals i les meses corresponents. Aquestes dades són provisionals, ja que fins al 13 d’abril els electors poden presentar-hi reclamacions. En el cas de les eleccions al Consell General d’Aran es tracta d’un total de 9 municipis, distribuïts en 6 terçons, 9 districtes, 11 seccions, 16 meses i 14 locals electorals. Pel que fa a Catalunya, a les eleccions municipals hi ha 947 municipis, 1.240 districtes, 5.051 seccions, 7.989 meses i 2.699 col·legis electorals.\nDades a Catalunya – Eleccions municipals 2015\nCER (cens d’electors residents)\nCERE (cens electoral de residents estrangers)\nDades al territori d’Aran – Eleccions al Consell General d’Aran


14é POP al Carrer – Desllunat ‘A la vora del jazz mare 2.0’: 13 i 14 de juliol a la platja de Tavernes de la Valldigna | lacasacalba.org\nDIVENDRES 13 | 20h00 | Platja de Tavernes de la Valldigna\nAlbert Sanz Trio feat. Mohannad Nasser\nPianista i compositor valencià arrelat a la música des del si d’una família vinculada a l’escena com la seua mare, l’actriu, cantant i compositora Mamen Garcia i el seu pare, Josep Sanz, director d’orquestra, pianista i compositor. El seu primer disc ‘Des d’aquí’ (1998), és votat com millor disc de jazz espanyol de l’any i rep el premi SGAE com a artista revelació de jazz. Amb el temps, Albert s’ha convertit en un dels referents més sòlids del jazz a l’Estat Espanyol i ha compartit gires amb artistes com Kurt Rosenwinkel, Chris Cheek, Mark Turner, Guillermo Klein o René Marie i és col·laborador habitual d’artistes com Javier Colina, Silvia Pérez Cruz, Jorge Rossy o Perico Sambeat.\nAl Pop al Carrer portarà el seu recent projecte Mediterranies: Albert Sanz, piano; Ruben Carles, contrabaix i Sergio Martínez, percussió. Estaran acompanyats pel músic siri Mohannad Nasser al llaüt.\nEls músics Vicent Colonques (piano), Matt Baker (contrabaix) i Tico Porcar (bateria) formen aquest conjunt que té el desig d’explorar noves rutes del jazz, amb un estil que té a Thelenious Monk com a guia principal i amb una dinàmica molt rítmica. Entre els seus referents citen bandes i intèrprets com The Bad Plus, e.s.t. i Aaron Parks. El seu EP de debut, de títol homònim, fou gravat als estudis Cut Records de la capital del Túria. Amb un repertori format per cinc composicions de collita pròpia.\nCantautora valenciana que inicia als estudis musicals al seu poble, Oliva, tocant l’oboè, fent cant coral i de manera autodidacta, aprenent a tocar la guitarra, cosa que la portarà a fer els seus primers esbossos de cançons. L’any 2000 comença a fer-se sentir públicament com a cantautora, principalment de la ciutat de València. A hores d’ara Clara porta tres discs publicats i participa activament en actes i esdeveniments musicals diversos arreu de la geografia de parla catalana. Al festival Pop al Carrer Clara Andrés vindrà acompanyada del contrabaixista Aleix Forts.\nGrup musical de ritmes boogaloo-funk-jazz amb Gerard Vercher a l’orgue, saxo i cors, Tonete Puerto al contrabaix, baix elèctric i cors i Josep Bas a la bateria i cors. La formació naix recentment de la mà de tres músics amb una extensa carrera en altres grups com Limbotheque, La Petita Orquestra Peiotaire, Banda Batukem o Marjal Groove Project.\nEs va formar al Musical de Sedaví, una autèntica pedrera del jazz valencià, d’on han sortit alguns dels grans jazzmen actuals del país. Pastor, sens dubte, fou un dels millors alumnes d’aquella escola, un trompetista talentós, versàtil, de discurs polit, virtuós i bell, que ha captivat a músics com Perico Sambeat, Ximo Tébar, Eladio Reinón, Mario Rossy, Frank Wess, Mike P. Mossman –un dels seus mestres–, Danilo Pérez, Slide Ha mpton, Pat Metheny o Paquito D’Rivera; o a artistes d’altres gèneres de l’alçada de Presuntos Implicados i Celia Cruz.\nAl festival, aquests dos referents de la trompeta als seus respectius països, uniran la seua passió amb aquest pequliar format per a retre tribut a la història del seu instrument a través del jazz. Acompanyats per una base rítmica també internacional i de luxe, oferiran un viatge a través de sonoritats que van des del llenguatge més clàssic a l’avantguarda actual.\nFormació: David Pastor (País Valencià)- trompeta; ‘Chipi’ Chacón (Veneçuela) – trompeta; Francesc Capella (Catalunya)- piano; Massimiliano Rolff (Itàlia) – baix; Anton Jarl (Suècia)- bateria.\nTugores és el projecte musical del guitarrista i compositor de Palma Jaume Tugores. L’agost de 2016 enregistra el seu setè i últim CD Tugores: 60’s Film Music dedicat a bandes sonores dels anys seixanta com Zorba, Charade, James Bond i Lawrence of Arabia, entre altres. Amb un violoncel, un saxo i una combinació de guitarres clàssiques i elèctriques, Tugores vol compartir en concert algunes de les melodies que han fet encara més gran el cinema. Músiques que sense les imatges també formen un espectacular repertori instrumental de concert, a més de tenir el poder d’evocar les meravelloses i eternes històries per a les quals van ser creades.\nFormació: Jaume Tugores, guitarra clàssica i elèctrica; Biel Fiol, violoncel, David González, saxos.\nCavallo és una banda que busca descriure amb l’experimentació sonora el caràcter dens, opressiu i infundat de la urbanitat contemporània. Per a açò recorren a elements del math-rock, el free-jazz, el punk, el sorollisme i l’aleatorietat però també a les tradicions més fosques del blues i la ethiopic-music. La formació ha desenvolupat un directe contundent, amb una posada en escena i un so agressiu, d’atmosferes enrarides i densitats sonores que no deixa indiferent a l’espectador.\nCavallo són: Elies Fuster (bateria), Pep Ahuir (piano&hammond), Hugo Mas (saxo, guitarra amb arc i spoken word), amb Alan Welch (trompeta).\nLa formació, que naix en 2017, és la nova aposta del músic valencià Jaume Guerra (Orxata, Dómisol Sisters, Obrint Pas, Ramon Cardo & The Nyora Boppers, etc.), que per a l’ocasió compta amb excepcionals músics de l’àmbit del jazz: l’alcoià Carlos Medina, la gallega Bea Estévez i l’extremeny Carlos Ayuso.\nPerò també de les il·lustracions en directe de l’artista pegolí, Àlex Seguí (La Gossa Sorda). Ens portaran unes cançons que es veuen transformades amb arranjaments originals i improvisacions que no deixaren indiferent a ningú. Una actuació atractiva per a tots els públics, inclosos els més menuts. Jazz holístic en valencià.\nEl cineasta de Tavernes de la Valldigna Santiago Estruch es va iniciar en la creació audiovisual a principis dels anys 90. Va treballar com a projeccionista en sales de cinema de València com els Babel. Posseeix una vasta sel·lecció de curtmetratges que projecta amb la seua càmera de Super-8 i que podrem gaudir els dos dies del festival, divendres i dissabte.\nentrada anteriorPresentació 14é Pop al Carrer - Desllunat 'A la vora del jazz mare 2.0' entrada següentRemigi Palmero, Humitat relativa\nAuditori de Miramar.\nHISTÒRIES DE RATOLINS, de La Matallina


Road to Ironman: mayo 2011\nGrifone challenge: Part1_Vertical Quiri\nAquesta cursa, és una prova de muntanya que es celebra a un poblet anomenat Noves de Segre situat a uns 10 quilometres de la Seu d’Urgell. Consta de 4’75 quilometres de distancia amb 850 metres de desnivell positiu. És una cursa on el 65% o 70% de la pujada els atletes no professionals la fan caminant ràpid ja que es tan empinada que no es pot córrer durant tot el recorregut.\nAvui és dia 14 de Maig i ara mateix son les 22:00 i ja estic preparat per sopar però abans m’agradaria fer el resum de la prova.\nA les 17:00 sonava el coet de sortida i ja feia 10 minuts que estava preparat esperant-la i sofrint un tipus de nerviosisme creat per la inseguretat de no haver participat mai en una prova de muntanya ni molt menys amb una vertical running o bé per una indigestió de les 4 o 5 begudes cafeïnades que m’havia pres (red bull, cafè, coca cola...). El cas es que després de sonar el coet i haver-me situat en un lloc privilegiat a la sortida arranco a córrer per la única baixada de tot el recorregut buscant la sortida del poble amb el primer grup de corredors professionals els quals a uns 100 o 200 metres ja s’allunyaven deixant un grup de motivats que corrien a un ritme lleuger però que no arribava a sprint pensant que encara faltava la pitjor part. En aquest punt hem van passar 3 o 4 (innombrables) * els poso aquest nom perquè son els típics que volen el seu moment de glòria i córrer al màxim durant els primers 200 metres i després van massa lents o es paren molestant i alentint el pas d’altres corredors.\nA la sortida del poble ja es podia observar la punta de la muntanya que quasi tocava un núvol on està l’ermita de sant Quiri on finalitza la prova. Començava la pendent forta, tan forta que s’observava una filera d’atletes caminant agafant-se els genolls i fent força per ajudar-se a no parar en front un obstacle d’aquella magnitud.\nDesprés d’alguns quilòmetres de pujada sense descans, quasi ofegant-me amb les meves pròpies babes i pensant-me que quedava poc per acabar arribo al primer avituallament on recordo que n’havien anunciat 2, la qual cosa volia dir que encara estava a la meitat o menys del recorregut.\nLes pulsacions no podrien ser mes altes, el cor bategava tan fort que hem feia la sensació que la gent que anava passat per la pujada el podien sentir i sonava una respiració pròpia d’una pel·lícula de terror. Aquest sofriment no disminuïa en els petits (plans) que s’anaven succeint al llarg de la carrera i pareixia que no hem recuperava fes el que fes. Cada cop que la pendent superava una inclinació tan gran que m’obligava a ajupir-me i utilitzar les quatre extremitats i m’aixecava el món em donava voltes i no parava de pensar que si no s’acabava aviat la prova alguna cosa dolenta hem passaria ja que parar no era una opció.\nPassats un segon avituallament i una rampa pròpia d’una via ferrada arribo a la meta uns 50 o 55 minuts més tard d’haver començat l’aventura.\nAra toca descansar ja que el vertical Quiri només és una de les proves de l’escanya bocs de la Grifone Challenge i demà m’espera una cursa de BTT de 46 quilometres amb 1600 metres de desnivell positiu on espero acabar amb les millors condicions possibles.\nPD: He quedat en la posició 55 de 200 nois participants. No és el millor resultat del món però no està mal per ser la primera vertical running on participo.\nPublicado por Oscar Raga Sans en 13:45 No hay comentarios:\n1a Crusa!! 10k Cambrils 27-02-2011\nDues setmanes desprès de començar a entrenar vaig pensar que era interessant realitzar una cursa de 10km per veure una mica en quin nivell estava i sabia que era una bona forma de començar a guanyar experiència en curses i de conèixer millor com respon el cos en moments on es demana mes de un mateix. Segons els temps que m'explicaven que feien la gent em vaig proposar intentar baixar dels 55 minuts.\nA les 10 del matí va sonar la pistola de sortida i donat que hi havien 2000 participants els primers metres sabien de passar quasi caminant. 20 metres després vaig començar a córrer a 4' i 50'', un ritme amb el que sabia que no tindria problemes prevenint no agotar-me abans d'hora. Vaig córrer durant dos quilòmetres amb molt bones sensacions i com no pareixia ser un repte i superada ja la por del principi a no acabar la cursa a un ritme decent vaig decidir soltar-me del grup de 4'50 i començar la meva carrera intentant fer el millor temps possible. Els primers 5 quilometres van ser molt fàcils i per això encara vaig pujar mes la velocitat per als 5 últims. Seguint la cursa a unes 170-180ppm vaig acabar els 10km en 42'45'' quedant en la posició 119. Al arribar a meta notava com les cames cridaven de dolor sobretot els bessons que ja feia dos quilometres que s'estaven queixant i hem van recordar a cada passa el cansat que estava fins arribar al cotxe.\nLa sensació al descobrir que havia superat les meves expectatives va ser boníssima i això hem va donar forces i motivació per seguir entrenant i buscar un nou repte.\nPublicado por Oscar Raga Sans en 13:53 No hay comentarios:\n23 Abril de 2011 Creació nou blog!!\nHi ha moments en que una sola persona, una sola paraula o un sol gest poden fer canviar la direcció de la teva vida i fins i tot et poden canviar com a persona.\nPortava uns 9 anys preparant-me per competir en culturisme fins que vaig conèixer el triatló. Després de veure 2 o 3 proves vaig decidir que no m’estaria més darrere la cinta veient com cadascuna de les persones dallí s'intentaven superar a elles mateixes mentre jo l'únic que feia era imaginar com seria poder-hi participar. A partir d’aquí vaig començar a entrenar amb l'objectiu de superar les proves mes dures i convertir-me en una d’aquestes persones anomenades Ironmans.\nEn aquest blog enregistraré totes les hores d'entrenament, les curses disputades i les fotos que vagi fent des del dia que vaig començar a entrenar fins que compleixi el meu somni.\nGràcies a una d'aquestes persones que et canvien la vida he fet aquest blog i cada cop s'apropa més la hora de provar que es sent quant estàs a punt de comprovar els teus límits.\nPublicado por Oscar Raga Sans en 15:24 1 comentario:


Escola Gilpe - Projectes\nLa nostra biblioteca, emmarcada en el Pla Lector, esdevé un dels eixos del centre.\nForneix les biblioteques d’aula, així com esdevé un espai d’ús per l’aprenentatge.\nEl taller de Robòtica Educativa pretén treballar des del que en anglès s’anomena STEM (Science, Technology, Engineering, Mathematics).\nAquest projecte és un treball interdisciplinari i transversal a tota l’escola i requereix l’aplicació de coneixements de diferents àrees. Implica tots els alumnes des de P3 fins a 6è.


L'entorn del celler reuneix una sèrie de condicions físiques que originen les característiques dels seus vins. Es tracta de terres baixes, amb altitud generalment inferior als 300 m., properes al mar i associades als trams inferiors dels cursos fluvials, la qual cosa condiciona formalment les característiques climàtiques d'influència Atlàntica que es manifesta en temperatures suaus i precipitacions elevades i ben repartides, amb un descens hídric en els mesos d'estiu.\nEl sòl a les Rías Baixas es caracteritza per la presència de "xabre", que és un granit pur degradat a causa de l'alta humitat que afecta a la zona. És molt rar trobar aquest tipus de sòl fora de les Rías Baixas. Aporta al vi matisos minerals i notes florals.\nEl vinyer és, íntegrament, de la varietat autòctona albarinyo. Es caracteritza per la utilització de la parra com a sistema conductiu i així mateix per estar situat en localitzacions diferents, totes en un radi d'uns 10 km, prop del mar. La configuració del terreny no és dispar encara que sí molt especial; es tracta sobretot de sòls de xabre, resultants de la descomposició de roca granítica i amb gran capacitat de drenatge. Les característiques climatològiques de l'entorn, unides a la morfologia dels sòls (pobres, àcids, sorrencs i prims) proporcionen als raïms unes característiques pròpies d'aroma i frescor.


El PP treu escuma per la boca i demana la retirada del vídeo "Orgull de ser valencians" ! directe!cat\ndirecte ! a La República. N. 4126. Dilluns, 2 d'agost de 2021 12:12 h\nPolítica Última actualització Dimecres, 4 de maig de 2016 10:50 h\nEls populars acusen el Consell de fer "partidisme amb diners públics".\nTot just ahir us descobríem, pocs minuts després de ser publicat, un vídeo fet per la Generalitat Valenciana que pretén animar als valencians i que se sentin orgullosos dels seus orígens i la seva terra després d'anys de polítiques espanyolistes, conservadores i corruptes. El vídeo, que ha triomfat a la xarxa anant cap a les 70.000 visites en només 24 hores, ha fet treure escuma per la boca al PP, que en demana la retirada.\nImatge del vídeo Orgull de ser valencians\nconsell valencia, generalitat valenciana, pais valencia, partit popular, video\nNo ha tardat ni 24 hores el PP a demanar que es retiri un vídeo que no li ha agradat gens, publicat pel Consell Valencià per a netejar la imatge dels valencians, una producció d'un minut i mig amb la qual es pretén "canviar els temes de conversa", dominats per la corrupció i promoure "l'orgull de ser valencians".\nEls populars acusen el Consell de fer "partidisme amb diners públics" i portaran l'audiovisual a la junta electoral si encara es difon quan es convoquin les eleccions del 26-J.\nL'ha fet una productora catalana!\nEl PP ha protestat perquè l'encàrrec del vídeo s'ha fet a una companyia catalana. El president de la Generalitat Valenciana, Ximo Puig, ha defensat la feina feta per la productora. "Crec que s'ha triat una empresa que podia fer-ho bé i crec que ho ha fet bé perquè són més de mig milió de persones les que han vist el vídeo".\nAmb tot, la Mesa Sectorial de l'Audiovisual Valencià demana en un comunicat aclarir el procediment seguit per a la contractació i alerta sobre la possibilitat d’ algun tipus d'irregularitat. El comunicat de la MESAV va en la línia de l’expressat dimarts per l’Associació de Treballadors de l’Audiovisual (ATRAU), que es mostrava “decebuda” per la manca de sensibilitat expressada pel Consell per no haver confiat en professionals valencians. ATRAU remarcava que el vídeo l’havia realitzat la productora VINEMA Films, amb seu a Barcelona, en col·laboració amb la madrilenya Colectivo 17.\n[Vídeo] "És l’hora de presumir de ser valencians" 02.05.2016.\n4 de maig de 2016, 21.22 h\nORGULL DE SER CATALANS .. Falta ens faixin este nou Video nomes fet en LLengua Catalana ,, EL ORGULL DE SER CATALANS es igual al ORGULL DE PARLAR EN CATALÀ No en Castellà parlar en Castellà ens fa ser Espanyols ens fa ser Esclaus de España ... ORGULLOSOS DE SER CATALANS Ens fa SER INDEPENDENTISTAS CATALANS I ENS FA TENIR GANES DE SER LLiures i Catalans ni Espanyols ni Castellans ...... VISCA CATALUNYA CRISTIANA , CATALANA I LLIURE MAI MÉS ESPANYOLA NI CASTELL... Llegir més\n4 de maig de 2016, 20.32 h\nJO Vui i demano al Govern Català o els de L´ANC aveure si tenen collons de fer un video igual ORGULLOSOS DE SER CATALANS AL LORO Nomes ORGULLOSOS DE SER CATALANS .. Res de defensar els Castellans ni Espanyols ORGULLOSOS DE SER CATALANS Vui este video a Catalunya ja .. ORGULLOSOS DE PARLAR EN CATALÀ I SER CATALANS Orgullosos de LA VERGE DE MONTSERRAT I DE LA SENYERA DE LA SARDANA I CASTELLERS .. DE LA CANÇO CATALANA Cantada en Català .. .... Llegir més\n4 de maig de 2016, 18.07 h\n#6 Jean-Claude Juncker esventa que no rep Puigdemont\nLA MARIONETA DEL MAD MASS NOS MIENTE Y LA CE LO DEJA EN EVIDENCIA. EN VEZ DE RECTIFICAR, EL POKEMON SE PONE CHULO. HUAH HUAH HUAH... Llegir més\n4 de maig de 2016, 13.29 h\n#1 Mira, POBRE bejota, el ruc oficial d'aquest digital:\nJean-Claude Juncker és primer Ministre d'un país que té 500.000 habitants, menys de la tercera part de Barcelona i menys de la DÈCIMA PART que Catalunya, té 2.600Km2 , contra els gairebé 32.000km2 de Catalunya, i un PIB de 13.000 milions € , MENYS DEL QUE ENS ROBA L'ESTAT CADA ANY ALS CATALANS.\nDe manera que el Molt Honorable President de la Generalitat de Catalunya, TÉ UNA IMPORTÀNCIA MOLT SUPERIOR A LA DE JUNCKER, que... Llegir més\n4 de maig de 2016, 13.24 h\nEls del PP també prohibeixen tenir aquest orgull popular natural?\nSemblan membres del govern nordcoreà.\n4 de maig de 2016, 13.15 h\nAquesta genteta del PP, cal dir que són gairebé gairebé tan cretins com ho pugui ser el POBRE BEJOTA.\nElls voldrien CASTELLANITZAR-HO TOT, seguint una molt vella política que ja va anunciar en el segle XVII "Don" Gaspar de Guzman y Pimentel àlies "el conde duque de olivares", i que VA MOTIVAR EL CORPUS DE SANG i la Guerra dels Segadors, en la qual les milícies civils catalanes, a la batalla de Montjuic de 1641 , varen derrotar i posar en fuga els exèrcits regulars castellans.\nGERM... Llegir més\n4 de maig de 2016, 13.06 h\n#1 Veiam, POBRE bejota : tan i tan ruc ets que no saps adonar-te'n que en aquest digital EL QUE MENYS COSES SAP ETS TU ???!!!\nTan IDIOTA ets que no saps entendre que només de llegir els errors GARRAFALS i GARROFALS que esmento a #2 , ja queda demostrat que ets un POBRE ANALFABET PRETENSIÓS I PEDANTESC, que no saps RES DE RES i que només dius XIMPLERIES DE XIMPLET fanatitzat per la Formación del Espíritu Nazional franquista???\nBé, a un PERFECTE IDIOTA COM TU, no cal dir.li r... Llegir més\n4 de maig de 2016, 13.01 h\nNen: tu NI BATXILLER, tan sols, i si per casualitat haguessis aprovat algun curs, seria PER PUrtA CASUALITAT, perquè un analfabet que fa les faltes que tu fas, dubto que arribis a tenir el CERTIFICAT D'ESTUDIS PRIMARIS.\nRecordem algunes de les estúpides faltes i errors garrafals del POBRE bejota :\nAquest pobre i... Llegir més\n4 de maig de 2016, 12.56 h\nN.B. QUÈ POC SABEU DE VALÉNCIA !


Front empresarial per potenciar Roses com a destinació turística – Guia de Roses\nHome ROSES TURISME Front empresarial per potenciar Roses com a destinació turística\nFront empresarial per potenciar Roses com a destinació turística\nUna setantena d’empresaris, representants de sectors econòmics molt diversos, han participat avui en una reunió pionera a Roses per potenciar encara més el municipi com a destinació turística capdavantera.\nLa jornada sobre Roses model turístic al segle XXI, organitzada per l’Estació Nàutica Roses-Cap de Creus i Roses Comerç, s’ha dut a terme a l’Hotel Spa Terraza de Roses, i té com a objectiu impulsar un pla estratègic i accions innovadores.\nEl vicerector de la Universitat de Girona (UdG), José Antonio Donaire, ha obert la jornada amb una ponència sobre destinacions turístiques i s’ha dut a terme un debat amb empresaris i representants municipals presents a l’acte. Donaire ha destacat el context de canvi i la necessitat de nous plantejaments. Ha posat com a exemple altres països que ja han fet noves estratègies i ha recomanat avançar-se per estar preparats per a la nova demanda. “Els turistes demanen molta oferta d’oci i experiències, abans venien per descansar però ara el perfil de turisme ha variat molt”, ha remarcat. “S’ha de fixar com a prioritat un catàleg de productes ampli, complementari a l’allotjament i en el que el visitant se senti actor”, hi ha afegit. “Els turistes han canviat i a una part creixent no els hi agrada ser considerats com a turistes”, afirma Donaire. “Roses està en el mapa turístic, ja és molt coneguda reconeguda i ara toca reinventar-se, fer un salt cap al nou turisme”, ha conclòs.\nEl president de l’Estació Nàutica i de Roses Comerç, Miquel Gotanegra, considera que cal fer una reflexió profunda i marcar un nou camí. També posar més en valor el paisatge i la cultura, uns actius molt importants a la destinació. També ha destacat la necessitat de desestacionalitzar i de no dependre tant del turisme francès, que aquesta temporada ha representat més del 65% de la demanda. Tant Donaire com Gotanegra han apuntat la necessitat d’atraure turistes de països molt diversos, a més del de proximitat i els més tradicionals. A Roses un 76% de la població depèn del sector serveis i el turisme i el comerç són els principals motor d’ocupació.\nEn el marc de les jornades està previst que es duguin a terme cinc gran debats temàtics amb la idea de poder donar eines a empresaris i administració per als propers anys al voltant del desenvolupament turístic a Roses. Els debats giraran al voltant del posicionament turístic del municipi i els atractius amb que es compta; i sobre la mobilitat. També s’analitzaran els diferents tipus d’allotjament i l’oci existent i s’abordaran questions com l’ocupació de la via pública i la venda ambulant, entre d’altres. Amb els resultats dels debats s’elaboran unes conclusions i després es presentaran públicament les accions que es proposen per desenvolupar en els propers anys.\ntags: a roses Alt Empordà aRoses Catalunya Costa Brava Empordà Front empresarial GIRONA in costa brava Municipi Roses\nprevious Montse Mindan exposa a Taiwan el model pesquer i les accions de protecció del medi marí a Roses\nnext La pujada al Pic de l’Àliga, següent activitat del programa "Roses a peu", obre inscripcions\nArrenca l’activitat de Pesca Turisme de Roses amb descomptes en el marc de l’Ennatura’t


Joan Carles planta la família a Marivent i se’n va de vacances tot sol\nLa Família Reial ja és a Mallorca per gaudir de les seves vacances. Els primers en arribar van ser la reina Sofia i alguns dels nets -entre aquests, l’irreductible Froilán- la setmana passada. L’última, i sembla que una mica a contra cor, la reina Letícia, que ja estaria pensant en les vacances de la setmana vinent lluny de la resta de la família.\nQui encara no s’ha deixat veure pel Palau de Marivent és Joan Carles I. De fet, el Rei emèrit no tindria cap intenció de viatjar-hi aquest agost. Segons apunta Vanitatis, Joan Carles prefereix seguir “gaudint de la seva vida de jubilat” a Galícia, on es troba amb els seus amics.\nLa localitat triada és Sanxenxo -l’exmonarca hi ha viatjat en més ocasions- on participa de les regates i el menys calorós clima de les Ries Baixes. La combinació d’amics, vela i gastronomia gallega sembla, per al rei Joan Carles, més llaminera que l’oficialitat mallorquina. Fins i tot allà hi va celebrar el dia del seu sant, el passat 24 de juny, amb el govern municipal de Sanxenxo i la presidenta del Congrés Ana Pastor... i lluny de la seva família.\nLa Família Reial, al sopar d'estiu de Mallorca, l'any passat. EFE\nSofia és la reina de Marivent\nL’alternativa a la vida de jubilat gallega és el mallorquí Palau de Marivent. És a dir, el que ha fet tota la vida, com a mínim des que va accedir al tron. El citat palau va ser durant anys la seva caserna general i la residència oficial del cap de l’Estat a les vacances.\nSembla que Joan Carles ja està cansat dels estius de sempre, en un palau “on la Reina emèrita hi marca les pautes de la casa”, fins al punt d'obligar tota la família a esmorzar junts, quelcom que no convenç el seu marit ni tampoc la reina Letícia. Aquesta última, per cert, ja estaria desitjant que arribi el proper dissabte per marxar a les seves vacances “privades”, les que són lluny de Marivent.\nLa Família Reial al complet. GTRES\nAixí, apunta Vanitatis, Joan Carles continua vivint la seva vida de jubilat, que queda clar que ja no passa per Mallorca. “No hi tinc vaixell, no hi tinc casa i els amics o són massa grans o no hi són”, hauria comentat als seus propers. Entre aquests, cal dir, sí que es mantindria a l’illa Marta Gayá, l’amant mallorquina del Rei emèrit d’ara fa més d'un quart de segle. Gayá estaria afrontant el seu estiu més difícil després de que van sortir a la llum les gravacions on Joan Carles confirmava la relació... Potser l’absència del Rei a Mallorca la deixi ara més tranquil·la.\nJoan Carles i Sofia. GTRES\nAmb tot, unes vacances de l’exmonarca que no passen per Mallorca, però sí per Galícia. i que podrien ser encara més completes: Saint Tropez i la costa oest dels Estats Units, la ruta que més li agrada.\nCasa Reial El posat oficial més afectuós dels Reis i les Infantes Jennifer Navarro\nTelevisió Les últimes vacances de ‘La Sexta Noche’ abans de ser pares ENBlau\nBona informació, sobre persones denominades Autoritats i altres actualitats.\nEncara que es desclassifiquessin, el paper real de Joan Carles al 23F no s'explicarà. Hi ha coses que són inconfessables i que no es poden ni escriure.\nL'important és que desclassifiquin els documents del 23F per veure què va passar realment amb aquest senyor abans de la seva mort.\nHi ha qui de petit pren cereals amb llet i cola-cao i d'altres que prenen cerals amb ginseng i viagra... i així va.\nDe vacances tot sol? Intueixo que hi haurà festa grossa de faldilles...\nPerò pagar, ell no paga. L'hi paguem tots.